**Eiropas Savienības kohēzijas politikas programmas 2021.–2027.gadam 6.1.1. specifiskā atbalsta mērķa “Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos” 6.1.1.6. pasākuma “Bezemisiju transportlīdzekļu izmantošanas veicināšana pašvaldībās”** **otrā uzsaukuma** **projektu iesniegumu atlases nolikums**

|  |  |
| --- | --- |
| Specifiskā atbalsta mērķa vai pasākuma īstenošanu reglamentējošie Ministru kabineta noteikumi | Ministru kabineta 2024. gada 23. janvāra noteikumi Nr.65 “Eiropas Savienības kohēzijas politikas programmas 2021.–2027. gadam 6.1.1. specifiskā atbalsta mērķa “Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos” 6.1.1.6. pasākuma “Bezemisiju transportlīdzekļu izmantošanas veicināšana pašvaldībās” īstenošanas [noteikumi](https://likumi.lv/ta/id/349316-eiropas-savienibas-kohezijas-politikas-programmas-2021-2027-gadam-6-1-1-specifiska-atbalsta-merka-parejas-uz-klimatneitralitati)” (turpmāk – MK noteikumi). |
| Finanšu nosacījumi | Pasākuma ietvaros plānotais kopējais attiecināmais finansējums ir 24 916 838,00 *euro* (tai skaitā elastības finansējums – 1 636 535,00 *euro*), ko veido Taisnīgas pārkārtošanās fonda finansējums – 21 179 311,00 *euro* (tai skaitā elastības finansējums – 1 391 054,00 *euro*) un nacionālais finansējums (pašvaldību finansējums) – ne mazāk kā 3 737 527,00 *euro* (tai skaitā elastības finansējums – 245 481,00 *euro*).Pirmās atlases kārtas otrā uzsaukuma ietvaros pieejamais finansējums ir 16 203 198,93 *euro*, tai skaitā Taisnīgas pārkārtošanās fonda finansējums – 13 779 914,84 *euro*un nacionālais finansējums – ne mazāk kā 2 423 284,09 *euro*, tai skaitā:* Kurzemes statistiskā reģiona projektu īstenošanai – Taisnīgas pārkārtošanās fonda finansējums 3 573 152,42 *euro* un nacionālais finansējums – ne mazāk kā 628 126,25 *euro*;
* Zemgales statistiskā reģiona projektu īstenošanai – Taisnīgas pārkārtošanās fonda finansējums 3 872 954,02 *euro* un nacionālais finansējums – ne mazāk kā 683 462,89 *euro*;
* Vidzemes statistiskā reģiona projektu īstenošanai – Taisnīgas pārkārtošanās fonda finansējums 2 988 103,40 *euro* un nacionālais finansējums – ne mazāk kā 527 312,60 *euro*;
* Latgales statistiskā reģiona projektu īstenošanai – Taisnīgas pārkārtošanās fonda finansējums 3 345 705,00 *euro* un nacionālais finansējums – ne mazāk kā 584 382,35 *euro*.

Otrā uzsaukuma ietvaros projekta iesniedzējiem pieejamais finansējums ir minimālais pieejamais finansējums, kas var tikt palielināts, ja 1. kārtas projektu iesniegumu atlasē iesniegto projektu iesniegumu turpmākās vērtēšanas gaitā vai vienošanās par projektu īstenošanu slēgšanas ietvaros atbrīvosies finansējums vai pasākumiem būs pieejams papildu finansējums. Otrā uzsaukuma finansējums var tikt precizēts. Projekta iesnieguma maksimālais Taisnīgas pārkārtošanās fonda finansējuma apmērs ir 85% no projekta iesnieguma attiecināmo izmaksu summas.Projekta **minimālais** kopējais **attiecināmo izmaksu apmērs nav mazāks par 200 000,00 *euro***(ieskaitot), un projektam pieejamais maksimālais Taisnīgas pārkārtošanās fonda finansējums ir 3 000 000,00 *euro*.Izmaksas ir attiecināmas no projekta iesnieguma iesniegšanas brīža sadarbības iestādē, izņemot MK noteikumu 36.1.1.apakšpunktā minētās izmaksas, kas ir attiecināmas, ja tās veiktas pēc 2021. gada 1. janvāra. |
| Projektu iesniegumu atlases īstenošanas veids | Atklāta projektu iesniegumu atlase. |
| Projekta iesnieguma iesniegšanas termiņš | No 2024.gada 26.septembra | līdz 2025.gada 31.janvārim |

1. Prasības projekta iesniedzējam
2. Projekta iesniedzējs, kas pēc civiltiesiskā līguma vai vienošanās par projekta īstenošanu noslēgšanas ir finansējuma saņēmējs, 6.1.1.6. pasākuma (turpmāk – pasākums) ietvaros ir MK noteikumu 22. punkta apakšpunktos minētās iestādes: pašvaldība, pašvaldības izveidota iestāde vai pašvaldības kapitālsabiedrība, kas veic pašvaldības deleģēto pārvaldes uzdevumu izpildi.
3. Atbalstāmās darbības un izmaksas
4. 6.1.1. specifiskā atbalsta mērķa (turpmāk – SAM) pasākuma pirmās atlases kārtas ietvaros ir atbalstāmas darbības, kas noteiktas MK noteikumu 28.punktā.
5. Projekta iesniegumā plāno izmaksas atbilstoši MK noteikumu 36. un 37. punktam, ievērojot 38., 39., 40. un 41.punktā noteikto.
6. Projektu īsteno saskaņā ar noslēgtajā civiltiesiskajā līgumā vai vienošanās par projekta īstenošanu noteikto termiņu un ne ilgāk kā līdz 2026.gada 31.decembrim.
7. Izmaksu plānošanā jāņem vērā Finanšu ministrijas 2023. gada 25. septembra vadlīnijas Nr. 1.2. “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.-2027.gada plānošanas periodā”, kas pieejamas tīmekļa vietnē - <https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda>.
8. Projektu iesniegumu noformēšanas un iesniegšanas kārtība
9. Projekta iesniegumu iesniedz Kohēzijas politikas fondu vadības informācijas sistēmā (turpmāk – Projektu portāls) <https://projekti.cfla.gov.lv/>. Ja nepieciešams labot, anulēt vai piešķirt Projekta portāla e-vides lietotāju tiesības, tā iesniedz lietotāju tiesību veidlapu atbilstoši tīmekļvietnē <https://www.cfla.gov.lv/lv/par-e-vidi> norādītajam.
10. Projekta portālā aizpilda projekta iesnieguma datu laukus un pievieno šādus dokumentus *(ja kāds no zemāk minētajiem dokumentiem pieejams pašvaldības vai citā tīmekļvietnē, lūdzam norādīt tīmekļvietnes adresi attiecīgajā projekta iesnieguma datu laukā):*
	1. projekta budžetā (projekta iesnieguma sadaļā “Projekta budžeta kopsavilkums”) norādīto izmaksu apmēru pamatojošie dokumenti vai projekta budžetā iekļauto izmaksu aprēķina atšifrējums, kas pamato projekta budžetā iekļauto izmaksu apmēru, tai skaitā:
		1. transportlīdzekļa iegādes izmaksu pamatojošie dokumenti – piedāvājumu, tāmju vai noslēgto līgumu ar pielikumiem kopijas, tirgus aptauju apliecinoša dokumentācija, potenciālo piegādātāju sniedzēju izpētes dokumentācija[[1]](#footnote-2) (*attiecināms arī gadījumā, ja vēl nav veikta iepirkuma procedūra*);
		2. ar transportlīdzekļa iegādi saistīto (aprīkojums atbilstoši MK noteikumu 36.2.apakšpunktam, OCTA un KASKO atbilstoši MK noteikumu 36.4.apakšpunktam) izmaksu pamatojošā dokumentācija – piedāvājumu, tāmju vai noslēgto līgumu ar pielikumiem kopijas, tirgus aptauju apliecinoša dokumentācija, potenciālo piegādātāju un pakalpojumu sniedzēju izpētes dokumentācija (*attiecināms arī gadījumā, ja vēl nav veikta iepirkuma procedūra*);
		3. būvdarbu izmaksu aprēķinus pamatojošie dokumenti (*attiecināms, ja paredzēta uzlādes infrastruktūras būvniecība*);
		4. finansējuma pieejamību apliecinoši dokumenti, piemēram, **pašvaldības lēmums ar pilnu saturu par visu projekta izmaksu**, tai skaitā attiecināmo izmaksu un ārpus projekta izmaksu, kas nepieciešamas projekta īstenošanai, **apjomu un finansēšanas avotiem** (*attiecināms, ja nav pieejams pašvaldības tīmekļvietnē*);
	2. apliecinājums brīvā formā, ka projekta iesniedzējs veic transporta pakalpojumus vismaz vienas (norādot konkrēti kādas) MK noteikumos par pasākuma īstenošanu noteiktās pašvaldības funkcijas īstenošanai un no tās izrietošo pārvaldes uzdevumu izpildei:
		1. pašvaldībā esošo izglītojamo nokļūšanai pašvaldības dibinātā izglītības iestādē vai citā mācību īstenošanas vietā, ja to paredz akreditēta izglītības programma, un atpakaļ dzīvesvietā vai
		2. sociālo pakalpojumu, sociālās palīdzības vai sociālās aprūpes klientu vai darbinieku nogādāšanu pakalpojumu sniegšanas vai saņemšanas vietā (un atpakaļ), vai
		3. pašvaldības kultūras darbinieku vai amatiermākslas kolektīvu nokļūšanai kultūras pasākumu(vai to mēģinājumu) norises vietā (un atpakaļ), vai
		4. pacientu (pašvaldības iedzīvotāju) nokļūšanai uz un no ārstniecības iestādes gadījumos, kad esošā sabiedriskā transporta sistēma nav tam piemērota, organizējot veselības aprūpes pakalpojumu pieejamību, nodrošinot ģeogrāfisko pieejamību ārstniecības pakalpojumiem un sniedzot atbalstu tiem pacientiem, kuriem nepieciešami transporta pakalpojumi, lai, piemēram, nokļūtu mājās no stacionāra, vai nokļūtu ārstniecības iestādē veselības aprūpes pakalpojumu saņemšanai, organizējot pacientu pārvešanu gadījumos, kad pacients no augstākā līmeņa slimnīcas jāpārved uz zemākā līmeņa slimnīcu vai sociālās aprūpes iestādi;
	3. kārtību, kādā pašvaldība organizē transporta pakalpojumus, lai atbilstoši projektā paredzētā bezemisiju transportlīdzekļa plānotajai izmantošanai nodrošinātu (*atbilstoši MK noteikumu 24.1.apakšpunktam*):
		1. izglītojamo nokļūšanu izglītības iestādē vai citā mācību īstenošanas vietā un atpakaļ dzīvesvietā,
		2. sociālo pakalpojumu, sociālās palīdzības vai sociālās aprūpes klientu vai darbinieku nogādāšanu pakalpojuma sniegšanas vai saņemšanas vietā,
		3. pašvaldības kultūras darbinieku vai amatiermākslas kolektīvu nokļūšanu kultūras pasākumu (vai to mēģinājumu) norises vietā pašvaldībā, uz skatēm vai citiem pamatdarbības ietvaros paredzētajiem pasākumiem, kas ir tieši saistīti ar pašvaldības kultūras piedāvājuma nodrošināšanu,
		4. veselības aprūpes pakalpojuma pieejamību, organizējot pacientu nokļūšanu ārstniecības iestādē un atpakaļ dzīvesvietā vai citā veselības aprūpes pakalpojuma sniegšanas vietā, ja esošā sabiedriskā transporta sistēma nav tam piemērota;
	4. aprēķini, kas pamato plānoto pārvadāto pasažieru skaitu gadā (izglītojamo skaits, sociālo pakalpojumu, sociālās aprūpes vai sociālās palīdzības klientu skaits, kultūras darbinieku un amatiermākslas kolektīvu dalībnieku skaits pašvaldībā, kuriem plānots nodrošināt transportu);
	5. plānoto pasažieru pārvadājumu maršrutu dokumenti, tai skaitā tajos norādītas citas novada teritoriālās vienības ārpus administratīvajiem centriem, no vai uz kuriem plānots nogādāt pasažierus izglītības iestādēs un atpakaļ dzīvesvietā vai sociālo pakalpojumu klientus sociālo pakalpojumu saņemšanas vietā (un atpakaļ), vai pašvaldības kultūras darbiniekus un amatiermākslas kolektīvus nokļūšanai kultūras pasākumu norises vietās (un atpakaļ), vai pacientu nokļūšanai uz un no ārstniecības iestādes gadījumos, kad esošā sabiedriskā transporta sistēma nav tam piemērota;
	6. projekta ietvaros plānotā bezemisiju transportlīdzekļa tehniskā specifikācija *(atbilstoši MK noteikumu 24.2.apakšpunktam)*;
	7. informācija par kārtību, kādā plānots uzraudzīt iegādāto pamatlīdzekļu izmantošanu projekta dzīves cikla laikā (bezemisiju transportlīdzekļa un tā darbības nodrošināšanai izveidotās uzlādes infrastruktūras amortizācijas periodā) (atbilstoši MK noteikumu 24.4.apakšpunktam);
	8. *Ja plānota uzlādes punkta būvniecība, iegāde un uzstādīšana:*
		1. projektēšanas uzdevums vai būvvaldes izziņa, kas apliecina, ka projektēšanas uzdevums un būvprojekts nav nepieciešami;
		2. dokumenti, kas apliecina, ka ir veikts iepirkums par būvniecības ieceres dokumentu sagatavošanu, piemēram, līgumi, un projektā paredzēts, ka līgumu par būvniecības ieceres dokumentu sagatavošanu paredzēts noslēgt līdz civiltiesiskā līguma/vienošanās par projekta īstenošanu noslēgšanai ar Centrālo finanšu un līgumu aģentūru (turpmāk – sadarbības iestāde);
		3. informācija par uzlādes punkta izbūvei nepieciešamās infrastruktūras īpašumtiesībām, kā arī par būvniecības, lietošanas, uzturēšanas un attīstības (tai skaitā modernizēšanas, pārbūves) kārtību (atbilstoši MK noteikumu 24.3.apakšpunktam);
		4. konkrētās teritorijas, kur plānotā uzlādes infrastruktūra, digitālu satelīta vai aerofoto (ne vecāku par 5 gadiem) attēli.
	9. *Ja projekta iesniedzējs ir pašvaldības kapitālsabiedrība*, deleģēšanas līgums par:
		1. izglītojamo pārvadāšanu, lai nodrošinātu viņu nokļūšanu pašvaldības dibinātā izglītības iestādē vai citā mācību īstenošanas vietā, ja to paredz akreditēta izglītības programma (un atpakaļ dzīvesvietā), vai
		2. sociālo pakalpojumu, sociālās palīdzības vai sociālās aprūpes klientu vai darbinieku nogādāšanu pakalpojumu sniegšanas vai saņemšanas vietā (un atpakaļ), vai
		3. par pašvaldības kultūras darbinieku vai amatiermākslas kolektīvu pārvadāšanu nokļūšanai kultūras pasākumu (vai to mēģinājumu) norises vietā (un atpakaļ), vai
		4. veselības aprūpes pakalpojumu pieejamības organizēšanu pacientu nokļūšanai uz un no ārstniecības iestādes gadījumos, kad esošā sabiedriskā transporta sistēma nav tam piemērota;
	10. *Ja plānota ar fosilās izcelsmes degvielu darbināma/-u transportlīdzekļa/-u ekspluatācijas patraukšana, tādējādi plānots pretendēt uz papildu punktiem kvalitātes kritērijā Nr.4.1. un 4.2.:*
		1. **apliecinājums**, par to, ka projekta iesniedzējs pēc transportlīdzekļa ekspluatācijas beigām (attiecībā uz aizstājamo ar fosilās izcelsmes darbināmo transportlīdzekli, ja projekta ietvaros to plānots pārtraukt ekspluatēt) to utilizēs, nododot to otrreizējai pārstrādei vai likvidācijai atbilstoši normatīvajiem aktiem par nolietotu transportlīdzekļu atzīšanu par atmestiem un kārtību, kādā atmestus nolietotus transportlīdzekļus nodod apstrādes uzņēmumam, nodrošinot, ka tie tiks nodoti apstrādes uzņēmumiem, kas nodrošina nolietotu transportlīdzekļu pārstrādi un atkārtoti izmantojamo detaļu un materiālu atguvi un atgriešanu tautsaimniecībā, tai skaitā iesniedzot nolietotu transportlīdzekļu apstrādes uzņēmuma izsniegtu likvidācijas sertifikātu par likvidācijai nodotu un pieņemtu aizstājamo transportlīdzekli (ja attiecināms). (atbilstoši MK noteikumu 26.1.apakšpunktam) (*atbilstoši atlases nolikumam 4.pielikumā pievienotajai formai*);
		2. aizstājamā transportlīdzekļa reģistrācijas apliecības (tehniskās pases) kopija;
		3. informācija par projekta ietvaros plānoto bezemisiju transportlīdzekļu vienību un uzlādes punktu (attiecināms, ja plānoti projekta ietvaros) skaitu un projekta ietekmi uz siltumnīcefekta gāzu (turpmāk - SEG) emisiju samazinājumu, pamatojot, kā bezemisiju transportlīdzekļu izmantošana veicinās SEG emisiju samazināšanu, un norādot SEG emisiju samazinājuma vērtību. Aprēķinu veikt atbilstoši Ministru kabineta 2018. gada 23. janvāra noteikumiem Nr. 42 “[Siltumnīcefekta gāzu emisiju aprēķina metodika](https://likumi.lv/ta/id/296651-siltumnicefekta-gazu-emisiju-aprekina-metodika)” attiecībā uz SEG emisiju apjoma no transportlīdzekļa, kas izmanto fosilās izcelsmes degvielu (SEG emisiju samazinājuma aprēķins atbilstoši “[Siltumnīcefekta gāzu (SEG) emisiju kalkulators](https://klimatam.lv/iespejas/seg-aprekinasana/aptuvenam-novert-privatp/transports/)”);
	11. projekta iesnieguma un tā pielikumu tulkojums (*ja attiecināms*).
11. Projekta iesniegumā atsauces uz pielikumiem norāda precīzi, nodrošinot to identificējamību. Papildus minētajiem pielikumiem projekta iesniedzējs var pievienot citus dokumentus, kurus uzskata par nepieciešamiem projekta iesnieguma kvalitatīvai izvērtēšanai.
12. Lai kvalitatīvi aizpildītu projekta iesniegumu, izmanto projekta iesnieguma aizpildīšanas metodiku (projektu iesniegumu atlases nolikuma (turpmāk – nolikums) 1. pielikums)*.*
13. Projekta iesniegumu sagatavo latviešu valodā. Ja kāda no projekta iesnieguma sadaļām vai pielikumiem ir citā valodā, atbilstoši Valsts valodas likumam pievieno Ministru kabineta 2000. gada 22. augusta noteikumu Nr. 291 “Kārtība, kādā apliecināmi dokumentu tulkojumi valsts valodā” noteiktajā kārtībā vai notariāli apliecinātu tulkojumu valsts valodā.
14. Projekta iesniegumā summas norāda *euro* ar precizitāti līdz diviem cipariem aiz komata.
15. **Projekta iesniegumu iesniedz līdz projektu iesniegumu iesniegšanas termiņa beigu datumam**, t.i., līdz 2025. gada 31. janvārim.
16. Ja projekta iesniegums iesniegts pēc projektu iesniegumu iesniegšanas termiņa beigu datuma, tas netiek vērtēts. Centrālā finanšu un līgumu aģentūra (turpmāk - sadarbības iestāde) par to informē projekta iesniedzēju.
17. Projekta iesniedzējam pēc projekta iesnieguma iesniegšanas sadarbības iestādē, tiek nosūtīta Projektu portāla automātiski sagatavota elektroniskā pasta vēstule par projekta iesnieguma iesniegšanu.
18. Projektu iesniegumu vērtēšanas kārtība
19. Projektu iesniegumu vērtēšanai sadarbības iestādes vadītājs ar rīkojumu izveido Eiropas Savienības fondu 2021.–2027. gada plānošanas perioda vadības likuma (turpmāk – Likums) 21. panta prasībām atbilstošu projektu iesniegumu vērtēšanas komisiju (turpmāk – vērtēšanas komisija), vērtēšanas komisijas sastāva izveidē ievērojot likuma “Par interešu konflikta novēršanu valsts amatpersonu darbībā” un Regulas 2018/1046[[2]](#footnote-3) 61. pantā noteikto. Pirmās projektu iesniegumu atlases kārtas otrā uzsaukuma projektu iesniegumu vērtēšanas komisijas sastāvā kā balsstiesīgi locekļi ir sadarbības iestādes, Viedās administrācijas un reģionālās attīstības ministrijas (kā par investīciju politiku reģionālās attīstības jomā atbildīgās struktūrvienības un kā par reģionālās attīstības politiku atbildīgās struktūrvienības) pārstāvis, kas vērtēšanā piedalās šādā apjomā:
	1. izslēgšanas kritēriji (vērtē sadarbības iestādes balsstiesīgie pārstāvji, kas ietverti vērtēšanas komisijā)
	2. vienotie kritēriji (vērtē balsstiesīgie sadarbības iestādes pārstāvji, kas ietverti vērtēšanas komisijā);
	3. vienotie izvēles kritēriji (vērtē balsstiesīgie sadarbības iestādes pārstāvji, kas ietverti vērtēšanas komisijā);
	4. specifiskie atbilstības kritēriji (vērtē balsstiesīgie sadarbības iestādes pārstāvji, kas ietverti vērtēšanas komisijā, balsstiesīgais nozares ministrijas pārstāvis vērtē tikai specifisko atbilstības kritēriju Nr. 3.1.);
	5. kvalitātes kritēriji (vērtē visi balsstiesīgie vērtēšanas komisijas locekļi).
20. Vērtēšanas komisijas locekļi ir atbildīgi par projektu iesniegumu savlaicīgu, objektīvu un rūpīgu izvērtēšanu atbilstoši Latvijas Republikas un Eiropas Savienības normatīvajiem aktiem, kā arī ir atbildīgi par objektivitātes un konfidencialitātes ievērošanu.
21. Vērtēšanas komisijas locekļi projekta iesnieguma vērtēšanas laikā nav tiesīgi komunicēt ar projekta iesnieguma iesniedzēju par projekta iesnieguma vērtēšanu vai ar to saistītiem jautājumiem. Projekta iesniegums pēc tā iesniegšanas līdz sadarbības iestādes lēmuma par tā apstiprināšanu, apstiprināšanu ar nosacījumu vai noraidīšanu pieņemšanai nav precizējams.
22. Vērtēšanas komisija pēc projektu iesniegumu iesniegšanas termiņa beigu datuma vērtē projektu iesniegumus saskaņā ar projektu iesniegumu vērtēšanas kritērijiem, ievērojot projektu iesniegumu vērtēšanas kritēriju piemērošanas metodikā noteikto (nolikuma 2. pielikums) un Projektu portālā aizpildot projekta iesnieguma vērtēšanas veidlapu.
23. Pirms šī nolikuma 18. punktā noteiktās vērtēšanas uzsākšanas komisijas balsstiesīgie sadarbības iestādes pārstāvji pārbauda projekta iesniedzēja (attiecināms uz MK noteikumu 22.3.apakšpunktā noteikto projekta iesniedzēju) atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr. 408 [[3]](#footnote-4) noteikto kārtību, un veic projekta iesniedzēja pārbaudi atbilstoši Starptautisko un Latvijas Republikas nacionālo sankciju likuma 11. [[4]](#footnote-5) pantam. Ja projekta iesniedzējs atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums uzskatāms par noraidītu.
24. Projekta iesnieguma atbilstību projektu vērtēšanas kritērijiem vērtē, vispirms izvērtējot visus neprecizējamos kritērijus. Ja projekta iesniegums kādā no neprecizējamiem kritērijiem saņem vērtējumu “Nē”, vērtēšanu neturpina, vērtēšanas veidlapā pārējiem kritērijiem norādot “Netiek vērtēts”. Ja projekta iesniegums atbilst neprecizējamiem kritērijiem, vērtē precizējamos kritērijus šādā secībā:
	1. vienotie kritēriji (vērtē balsstiesīgie sadarbības iestādes pārstāvji, kas ietverti vērtēšanas komisijā);
	2. vienotie izvēles kritēriji (vērtē balsstiesīgie sadarbības iestādes pārstāvji, kas ietverti vērtēšanas komisijā);
	3. specifiskie atbilstības kritēriji (vērtē balsstiesīgie sadarbības iestādes pārstāvji, kas ietverti vērtēšanas komisijā, balsstiesīgais nozares ministrijas pārstāvis vērtē tikai specifisko atbilstības kritēriju Nr.3.1.);
	4. kvalitātes kritēriji (vērtē visi balsstiesīgie vērtēšanas komisijas locekļi).
25. Pēc projektu iesniegumu izvērtēšanas vērtēšanas komisija projektu iesniegumus sarindo prioritārā secībā katra reģiona ietvaros, lai noteiktu, vai pasākuma projektu iesniegumu atlases pirmās atlases kārtas ietvaros ir pieejams finansējums projekta īstenošanai. Prioritārā secība tiek veidota, ievērojot šādus nosacījumus:
	1. kvalitātes kritēriju punktu kopsummas, sarindojot kopsummā iegūtos punktus dilstošā secībā. Projektu iesniegumu vērtēšanas rezultātā tiek veidots katra reģiona teritorijas projektu saraksts, kur katra reģiona teritorijas ietvaros iesniegtie projektu iesniegumi tiek saranžēti no efektīvākā (ar lielāko kopējo punktu skaitu) līdz vismazāk efektīvajam (ar mazāko kopējā punktu skaitu) projekta iesniegumam;
	2. ja vairākiem projektu iesniegumiem viena reģiona teritorijā kvalitātes kritēriju kopējais vērtējums ir vienāds, priekšroku dod projektam, kuram plānotais Taisnīgas pārkārtošanās fonda finansējums pret vienu plānoto iegādājamo bezemisiju transportlīdzekli ir mazāks. Gadījumā, ja divi vai vairāki projektu iesniegumi iegūst vienādu punktu skaitu un tajos paredzēts vienāds Taisnīgas pārkātošanās fonda finansējums pret iegādāto bezemisiju transportlīdzekļu skaitu, tad priekšroka tiek dota projektam, kurā plānots lielāks pārvadāto pasažieru skaits gadā (absolūtā izteiksmē) saskaņā ar kvalitātes kritērijā Nr.4.3. norādīto formulu;
	3. Taisnīgas pārkārtošanās fonda finansējumu, kas izveidojas, ja reģionam konkursa sākumā pieejamais Taisnīgas pārkārtošanās fonda finansējums nav pietiekams secīgi nākamā kvalitatīvā projekta atbalstīšanai vai ja projekta iesniedzējs atsakās īstenot projektu ar samazinātu Taisnīgas pārkārtošanās fonda finansējumu, izmanto, lai atbalstītu nākamo projekta iesniegumu ar augstāko vērtējumu saskaņā ar kvalitātes kritērijiem Kurzemes, Latgales, Vidzemes vai Zemgales statistiskajā reģionā (kopīgs visu iepriekš minēto reģionu projektu iesniegumu iegūto kopējo punktu salīdzinājums);
	4. Lai nodrošinātu vienlīdzīgu sacensību starp projektu iesniedzējiem, vērtējums tiek noteikts, fiksējot situāciju uz projekta iesnieguma iesniegšanas brīdi;
26. Vērtēšanas komisijas lēmums tiek atspoguļots vērtēšanas komisijas atzinumā par projekta iesnieguma virzību apstiprināšanai, apstiprināšanai ar nosacījumu vai noraidīšanai.
27. Pēc precizētā projekta iesnieguma saņemšanas sadarbības iestādē komisija izvērtē precizēto projekta iesniegumu atbilstoši kritērijiem, kuru izpildei tika izvirzīti papildu nosacījumi, kā arī kritērijiem, kuru vērtējumu maina precizētajā projekta iesniegumā ietvertā informācija, un aizpilda projekta iesnieguma vērtēšanas veidlapu Projektu portālā, tai skaitā atkārtoti izvērtē projekta iesnieguma atbilstību vienotajam kritērijam Nr. 1.2. (nodokļu parādi). Ja ar precizētu projekta iesniegumu tiek būtiski mainīta informācija, kas ietekmē kvalitātes kritēriju aprēķinus, projekta iesniegumu pārvērtē attiecīgajā kvalitātes kritērijā, tādējādi pastāv risks, ka var tikt samazināts projekta iesniegumam sākotnēji piešķirtais kopējais punktu skaits un tā vieta projektu iesniegumu rindojumā pēc saņemto punktu skaita un projekta iesniegums nekvalificējas finansējuma saņemšanai.
28. Ja projekta iesniedzējs neizpilda lēmumā par projekta iesnieguma apstiprināšanu ar nosacījumu ietvertos nosacījumus vai neizpilda tos lēmumā noteiktajā termiņā, projekta iesniegums uzskatāms par noraidītu.
29. Nolikuma 23. punktā minētajā gadījumā vērtēšanas komisijas balsstiesīgie locekļi projektam noteikto nosacījumu izpildes izvērtēšanā un kritēriju pārvērtēšanā iesaistās tādā apjomā kā noteikts nolikuma 15. punktā.
30. Lēmuma pieņemšanas un paziņošanas kārtība
31. Sadarbības iestāde, pamatojoties uz vērtēšanas komisijas sniegto atzinumu, pieņem lēmumu (turpmāk – lēmums) par:
	1. projekta iesnieguma apstiprināšanu;
	2. projekta iesnieguma apstiprināšanu ar nosacījumu;
	3. projekta iesnieguma noraidīšanu.
32. Lēmumu sadarbības iestāde pieņem 3 mēnešu laikā pēc projektu iesniegumu iesniegšanas termiņa beigu datuma.
33. Pirms šī nolikuma 26.1. apakšpunktā noteiktā lēmuma pieņemšanas vai 31.1. apakšpunktā noteiktā atzinuma izdošanas sadarbības iestāde atkārtoti pārbauda projekta iesniedzēja atbilstību Likuma 22. pantā noteiktajiem izslēgšanas noteikumiem, ievērojot MK noteikumos Nr.408 [[5]](#footnote-6) noteikto kārtību, un veic projekta iesniedzēja pārbaudi atbilstoši Starptautisko un Latvijas Republikas nacionālo sankciju likuma 11.2 pantam. Ja pirms 32.1. apakšpunktā noteiktā atzinuma izdošanas projekta iesniedzējs atbilst kādam no minētajos normatīvajos aktos noteiktajiem nosacījumiem, lai projekta iesniedzēju izslēgtu no dalības projektu iesniegumu atlasē, projekta iesniegums uzskatāms par noraidītu neatkarīgi no vērtēšanas komisijas 22. punktā noteiktā atzinuma.
34. Lēmumu par projekta iesnieguma apstiprināšanu sadarbības iestāde pieņem, ja tiek izpildīti visi turpmāk minētie nosacījumi:
	1. uz projekta iesniedzēju nav attiecināms neviens no Likuma 22. pantā minētajiem izslēgšanas noteikumiem;
	2. projekta iesniedzējam un ar to saistītajām, Starptautisko un Latvijas Republikas nacionālo sankciju likuma 11.2 panta pirmajā daļā minētajām fiziskajām personām nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
	3. projekta iesniegums atbilst projektu iesniegumu vērtēšanas kritērijiem;
	4. SAM pasākuma projektu iesniegumu atlases pirmās kārtas ietvaros ir pieejams finansējums projekta īstenošanai.
35. Lēmumu par projekta iesnieguma apstiprināšanu ar nosacījumu pieņem, ja projekta iesniedzējam nepieciešams veikt sadarbības iestādes noteiktās darbības, lai projekta iesniegums pilnībā atbilstu projektu iesniegumu vērtēšanas kritērijiem un projektu varētu atbilstoši īstenot. Ja projekta iesniegums ir apstiprināts ar nosacījumu, projekta iesniedzējs veic tikai darbības, kuras ir noteiktas lēmumā par projekta iesnieguma apstiprināšanu ar nosacījumu, nemainot projekta iesniegumu pēc būtības.
36. Lēmumu par projekta iesnieguma noraidīšanu sadarbības iestāde pieņem, ja iestājas vismaz viens no nosacījumiem:
	1. uz projekta iesniedzēju attiecas vismaz viens no Likuma 22. pantā minētajiem izslēgšanas noteikumiem;
	2. projekta iesniegums neatbilst projektu iesniegumu vērtēšanas kritērijiem un nepilnības novēršana saskaņā ar Likuma 24. panta ceturto daļu ietekmētu projekta iesniegumu pēc būtības;
	3. SAM pasākuma projektu iesniegumu atlases pirmās kārtas otrā uzsaukuma ietvaros nav pieejams finansējums projekta īstenošanai;
	4. projekta iesniedzējs ir radījis mākslīgus apstākļus[[6]](#footnote-7) vai sniedzis faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai sadarbības iestāde pieņemtu tam labvēlīgu lēmumu;
	5. attiecībā uz šo projekta iesniedzēju, tā valdes vai padomes locekli, patieso labuma guvēju, pārstāvēt tiesīgo personu vai prokūristu, vai personu, kura ir pilnvarota pārstāvēt projekta iesniedzēju darbībās, kas saistītas ar filiāli, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
37. Ja projekta iesniegums ir apstiprināts ar nosacījumu, pēc precizētā projekta iesnieguma iesniegšanas, pamatojoties uz vērtēšanas komisijas atzinumu par nosacījumu izpildi vai neizpildi, sadarbības iestāde izdod atzinumu par:
	1. lēmumā noteikto nosacījumu izpildi, ja precizētais projekta iesniegums iesniegts lēmumā noteiktajā termiņā un ar precizējumiem projekta iesniegumā ir izpildīti visi lēmumā izvirzītie nosacījumi;
	2. lēmumā noteikto nosacījumu neizpildi, atzīstot projekta iesniegumu par noraidāmu, ja kāds no lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā vai ja projekta iesniedzēja iesniegtās informācijas dēļ projekta iesniegums neatbilst projektu iesniegumu vērtēšanas kritērijiem.
38. Lēmumu par projekta iesnieguma apstiprināšanu, apstiprināšanu ar nosacījumu, noraidīšanu un atzinumu par nosacījumu izpildi vai neizpildi sadarbības iestāde sagatavo elektroniska dokumenta formātā un projekta iesniedzējam paziņo normatīvajos aktos noteiktajā kārtībā. Lēmumā par projekta iesnieguma apstiprināšanu vai atzinumā par nosacījumu izpildi tiek iekļauta informācija par līguma/vienošanās par projekta īstenošanu slēgšanas procesu.
39. Sadarbības iestāde vienlaicīgi paziņo lēmumus par projektu iesniegumu apstiprināšanu, apstiprināšanu ar nosacījumu un noraidīšanu šī nolikuma 31.3. apakšpunktā noteiktajā gadījumā. Sadarbības iestāde var negaidīt visu projektu iesniegumu vērtēšanas rezultātus un paziņot projekta iesniedzējam lēmumu atsevišķi, ja tiek pieņemts lēmums par projekta iesnieguma noraidīšanu, izņemot šī nolikuma 31.3. apakšpunktā noteiktajā gadījumā.
40. Sadarbības iestādei ir tiesības, ievērojot šajā nolikumā noteiktās prasības, apstiprināt ar nosacījumu vai apstiprināt projekta iesniegumu, kurš atbilstoši nolikuma 21. punktā noteiktajai projektu iesniegumu rindošanas prioritārajai secībai ir nākamais, bet par kuru ir pieņemts lēmums par projekta iesnieguma noraidīšanu nepietiekama finansējuma dēļ. Sadarbības iestāde projekta iesniedzējam nosūta vēstuli ar lūgumu apliecināt gatavību īstenot projektu. Vēstules projektu iesniedzējiem sūta, kamēr pasākuma projektu iesniegumu atlases pirmajā kārtā attiecīgā reģiona sarakstā ir pieejams Taisnīgas pārkārtošanās fonda finansējums projektu īstenošanai. Ja projekta iesniedzējs sadarbības iestādes norādītajā termiņā ir apliecinājis gatavību īstenot projektu, sadarbības iestāde atceļ iepriekš pieņemto lēmumu par attiecīgā projekta iesnieguma noraidīšanu un pieņem lēmumu par projekta iesnieguma apstiprināšanu ar nosacījumu vai apstiprināšanu. Ja finansējums projektu iesniegumu apstiprināšanai ir pietiekams, minētā kārtība var tikt piemērota attiecībā uz vairākiem projektu iesniedzējiem vienlaicīgi, kuru projektu iesniegumi tika noraidīti nepietiekama finansējuma dēļ.
41. Ja pēc tam, kad par visiem atlasē saņemtajiem projektu iesniegumiem ir pieņemti šī nolikuma 26. punktā noteiktie lēmumi un 32. punktā noteiktie atzinumi (ja attiecināms), konstatē, ka viena reģiona ietvaros ir izveidojies Taisnīgas pārkārtošanās fonda finansējuma atlikums, kas ir mazāks nekā nepieciešams secīgi nākamā ranžēšanas sarakstā iekļautā projekta īstenošanai, kurš pēc reģiona projektu iesniegumu sarindošanas prioritārā secībā ir nākamais visvairāk punktu ieguvušais, bet par kuru pieņemts lēmums par projekta iesnieguma noraidīšanu nepietiekama finansējuma dēļ, sadarbības iestāde šī projekta iesniedzējam nosūta vēstuli ar lūgumu apliecināt gatavību īstenot projektu par atlikušo pieejamo Taisnīgas pārkārtošanās fonda finansējumu, taču nesamazinot projekta darbību tvērumu un sasniedzamo rādītāju vērtības:
	1. Ja projekta iesniedzējs sadarbības iestādes norādītajā termiņā ir apliecinājis gatavību īstenot projektu par samazinātu finansējumu un sadarbības iestāde ir konstatējusi, ka projekta iesnieguma atbilstība vērtēšanas kritērijiem joprojām ir nodrošināta, sadarbības iestāde pieņem lēmumu par tiesiski negatīvā administratīvā akta atcelšanu un par projekta iesnieguma apstiprināšanu vai apstiprināšanu ar nosacījumu;
	2. Ja projekta iesniedzējs neapliecina gatavību īstenot projektu, šī kārtība var tikt piemērota attiecībā uz vairākiem projektu iesniedzējiem, ievērojot projektu iesniegumu sarindošanas prioritāro secību.
42. Informāciju par apstiprinātajiem projektu iesniegumiem publicē tīmekļa vietnē [www.esfondi.lv](http://www.esfondi.lv).
43. Papildu informācija
44. Jautājumus par projekta iesnieguma sagatavošanu un iesniegšanu lūdzam:
	1. sūtīt uz tīmekļa vietnē <https://www.cfla.gov.lv/lv/6-1-1-6-k-1-u-2> norādītās kontaktpersonas elektroniskā pasta adresi vai pasts@cfla.gov.lv vai
	2. vērsties sadarbības iestādes Klientu apkalpošanas centrā (Meistaru ielā 10, Rīgā, vai zvanot pa tālruni +371 22099777).
45. Projekta iesniedzējs jautājumus par konkrēto projektu iesniegumu atlasi iesniedz ne vēlāk kā divas darbdienas līdz projektu iesniegumu iesniegšanas termiņa beigu datumam.
46. Atbildes uz iesūtītajiem jautājumiem tiks nosūtītas elektroniski jautājuma uzdevējam.
47. Tehniskais atbalsts par projekta iesnieguma aizpildīšanu Projektu portāla e-vidē tiek sniegts sadarbības iestādes oficiālajā darba laikā, aizpildot pieteikumu , rakstot uz vis@cfla.gov.lv vai zvanot uz +371 20003306.
48. Aktuālā informācija par projektu iesniegumu atlasi un atbildes uz biežāk uzdotajiem jautājumiem ir pieejamas tīmekļa vietnē <https://www.cfla.gov.lv/lv/6-1-1-6-k-1-u-2>.
49. Līguma/Vienošanās par projekta īstenošanu projekta teksts līguma/vienošanās par projekta īstenošanu slēgšanas procesā var tikt precizēts atbilstoši projekta specifikai.
50. Saskaņā ar Likuma 26. pantu sadarbības iestāde ir tiesīga pieņemt lēmumu, ar kuru nosaka aizliegumu fiziskajai vai juridiskajai personai vai personai, kura ir attiecīgās juridiskās personas valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju ar filiāli saistītās darbībās, piedalīties projektu iesniegumu atlasē uz laiku, kas nepārsniedz trīs gadus no lēmuma spēkā stāšanās dienas, ja šī persona:
	1. apzināti sniegusi nepatiesu informāciju, kas ir būtiska projekta iesnieguma novērtēšanai;
	2. īstenojot projektu, apzināti sniegusi sadarbības iestādei nepatiesu informāciju vai citādi ļaunprātīgi rīkojusies saistībā ar projekta īstenošanu, kas bijis par pamatu neatbilstoši veikto izdevumu ieturēšanai vai atgūšanai, un sadarbības iestāde ir izmantojusi tiesības vienpusēji atkāpties no līguma par projekta īstenošanu;
	3. radījusi mākslīgus apstākļus vai apzināti sniegusi faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai sadarbības iestāde pieņemtu tai labvēlīgu lēmumu.

**Pielikumi:**

1. pielikums. Projekta iesnieguma aizpildīšanas metodika uz 36 lapas.

2. pielikums. Projektu iesniegumu vērtēšanas kritēriju piemērošanas metodika uz 27 lapām.

3. pielikums. Līguma/Vienošanās par projekta īstenošanu projekts uz 23 lapām.

4. pielikums. Apliecinājums par aizstājamā transportlīdzekļa norakstīšanu uz 1 lapas.

5. pielikums. Eiropas Savienības kohēzijas politikas programmas 2021.–2027.gadam 6.1.1. specifiskā atbalsta mērķa „Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos” 6.1.1.6. pasākuma „Bezemisiju transportlīdzekļu izmantošanas veicināšana pašvaldībās” papildinošās saimnieciskās darbības nosacījumu kontroles metodika uz 23 lapām.

*K.Šmite*

*kristine.smite@cfla.gov.lv*

*20391910*

1. Satur informāciju par potenciālo piegādātāju un pakalpojumu sniedzēju izpētes metodēm, loku, kas pamatots ar konkrētiem datiem par aptaujāto loku (kontakti, rekvizīti, vispārēja informācija par komersantu, no kura informācijas avota iegūti kontakti), par potenciālo iekārtu piegādātāju un/vai būvdarbu veicēju izvēles kritērijiem; ir pamatota, piemēram, ar saraksti, sākotnējiem cenu piedāvājumiem, ekrānšāviņiem no potenciālo piegādātāju un pakalpojumu sniedzēju tīmekļa vietnēm u.tml. [↑](#footnote-ref-2)
2. Eiropas Parlamenta un Padomes 2018. gada 18. jūlija regula (ES, Euratom) 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 [↑](#footnote-ref-3)
3. Ministru kabineta 2023. gada 13. jūlija noteikumi Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā” [↑](#footnote-ref-4)
4. Pieejams <https://likumi.lv/ta/id/280278-starptautisko-un-latvijas-republikas-nacionalo-sankciju-likums> [↑](#footnote-ref-5)
5. Ministru kabineta 2023.gada 13.jūlija noteikumi Nr.408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā [↑](#footnote-ref-6)
6. Pieejams <https://www.cfla.gov.lv/lv/jaunums/skaidrojums-par-maksligo-apstaklu-radisanu-un-vertesanu> [↑](#footnote-ref-7)